Koordinate: 52° 18' SGŠ, 104° 17' IGD


Oktobarska ulica u Irkutsku
**Irkutsk** (ruski: *Иркутск*) je glavni grad Irkutske oblasti u Ruskoj Federaciji. Najveći privredni centar istočnog Sibira i važna stanica na Transibirskoj željeznici udaljen 5.185 km od Moskve.

Geografske karakteristike
-------------------------

Gradsko kazalište
Irkutsk je smješten u južnom dijelu Sibira, nedaleko od Bajkalskog jezera, on je najveći grad bajkalske regije. Grad leži na desnoj obali rijeke Angare, pritoke Jeniseja, 45 m ispod razine njenog istjecanja iz Bajkalskog jezera. Rijeka je na ovom mjestu široka 579 m. Na suprotnoj obali je predgrađe Glaskovsk. Na rijeci je kod grada sagrađena brana iza koje se nalazi Irkutsko umjetno jezero koje se proteže sve do Bajkalskog jezera. Rječica Irkut, po kojoj je grad dobio svoje ime utječe u Angaru nasuprot gradu. Kroz grad teče i rječica Ida odnosno Ušakovka. Reljef je brdovit (obronci gorja Sajan).

Klima je oštra kontinentalna, prema polarnoj (kao i u najvećem dijelu Sibira). Ljeti je prosječna temperatura 18 °C, a zimi -19 °C. Bajkalsko jezero utječe na smanjenje temperaturnih amplituda, tako da godišnje razlike temperature nisu izražene kao drugdje u Sibiru. Količina padalina nije velika jer je srednji Sibir vrlo udaljen od mora. Najviše padalina padne ljeti. U prostoru oko grada raste gusta crnogorična šuma tajga.

Znamenitosti
------------

Saborna crkva Kazanki
Najveća gradska znamenitost je *Saborna crkva Kazanki* s karakterističnim plavim kupolama. Irkutsk imasinagogu sagrađenu 1881. koja je nedavno pretrpjela požar. Među znamenitostima se ističu *Spomen kuća dekabrista*, *Manstir Znamenski*, spomenik caru Aleksandru III. te u novije vrijeme (2004.) podignut spomenik bjelogardijskom admiralu Aleksandru Kolčaku koji je strijeljan u Irkutsku 1920. Značajan je *Muzej Taljci*, muzej sibirske tradicionalne kulture na otvorenom. Tamo su preseljene mnoge tradicionalne sibirske drvene kuće koje su morale biti poplavljene zbog izgradnje brana na sibirskim rijekama.

Historija
---------

Irkutsk je izrastao iz zimske utvrde Ivana Pohabova izgrađene 1652. za prikupljanje poreza od Burjata. 1686 je dobio službeni status grada. Najznačajnija osoba u vjerskom životu Irkutska je pravoslavni misionar i episkop Inocent Irkutski. 1760. je sagrađena cesta od Irkutska do Moskve (Sibirska cesta). Grad postaje glavna trgovačka stanica za trgovinu Rusije i Kine.

U 19. vijeku Irkutsk je postao utočište mnogih intelektualaca, oficira i umjetnika koje je car protjerao u Sibir, a koji su se poslije skrasili u Irkutsku. Zbog toga se Irkutsk razvio kao značajan intelektualni i umjetnički centar pa su ga zvali "Pariz Sibira". 1879. je požar poharao guvernerovu palaču i mnoge druge građevine. Transibirska željeznica dospjela je do Irkutska 1898.

U Irkutsku je došlo do brojnih sukoba tokom građanskog rata kojim su komunisti došli na vlast. 1920. su komunisti u Irkutsku strijeljali Aleksandra Kolčaka, jednog od bjelogardejskih vođa. Tokom sovjetske vladavine izgrađeno je puno objekata teške industrije, 1958. dovršena je velika kaskadna brana na Angari, koja se počela graditi 1950  za hidroelektranu Irkutsk snage 662.4 MW.

Stanovništvo
------------

*Broj stanovnika kroz historiju:*

* 1875. 32.512
* 1900. 49.106
* 1975. 500.000
* 2002. 593.400

Privreda
--------

U Irkutsku je najznačajnija grana industrije - avionska industrija **Irkut** koja proizvodi dijelove za ruske avione, ruska vlada ju planira spojiti s Tupoljevom, Suhojem, Iljušinom, Mikojanom i ostalim ruskim proizvođačima aviona u **Udruženu avionsku industriju**.

U Irkutsku radi veliki *Aluminijski kombinat* koji pripada kompaniji **Rusal**. Arhivirano 2012-02-22 na Wayback Machine-u

Značajna je proizvodnja električne energije iz velikih hidroelektrana na Angari

Školstvo
--------

Irkutsk je važni univerzitetski grad u Sibiru, u njemu djeluju; *Istočno sibirska pedagoška akademija* od 1909. 1918 osnovani su *Državni univerzitet Irkutsk* i *Državni medicinski univerzitet Irkutsk*. Od 1932 djeluje *Bajkalski državni univerzitet prava i ekonomije*, a od 1939 *Državni tehnički univerzitet*. Od 1948 rade *Državna akademija za agrikulturu* i *Državni lingvistički univerzitet*, od 1975 djeluje *Državni prometni univerzitet*, a od 1990e i brojni privatni fakulteti i više škole Sibirski institut za pravo, ekonomiju i menedžment (1993), Institut za ekonomiju ISTU (1996), uz brojne druge.

Sport
-----

Bendi preteča hokeja je najpopularniji sport u Irkutsku, ima nekoliko klubova od kojih je najbolji - **Bajkal-Energija** koji igra u Ruskoj bendi ligi, na njihovim utakmicama okupi se do 30 000 gledalaca. Bendi je popularan i među djevojkama, i one imaju svoj klub - **Rekord**. Arhivirano 2010-02-20 na Wayback Machine-u

Gradovi prijatelji
------------------

Irkutsk ima potpisane ugovore o prijateljstvu sa slijedećim gradovima;

* Mongolija Ulan Bator
* Kina Shenyang
* Japan Kanazawa
* SAD Eugene, Oregon
* Srbija Novi Sad
* Njemačka Pforzheim
* Francuska Évian-les-Bains
* Švedska Strömsund
* Italija Pordenone
* Francuska Grenoble
* Francuska Dijon

Izvori
------

1. ↑  Lantzeff, George V. and Richard A. Pierce (1973). *Eastward to Empire: Exploration and Conquest on the Russian Open Frontier, to 1750*. Montreal eduacadtion: McGill-Queen's U.P..
2. ↑  „Irkutsk Hydroelectric Power Station History". Irkutskenergo. Arhivirano iz originala na datum 2013-03-25. Pristupljeno 7. 9. 2010.
3. ↑  Home page Arhivirano 2013-12-29 na Wayback Machine-u()
4. ↑  "Russian Aircraft Industry Seeks Revival Through Merger." *The New York Times* 22. februar 2006.
5. ↑
6. ↑  „Irkutsk sister cities". Arhivirano iz originala na datum 2010-03-23. Pristupljeno 2011-02-25.

Eksterni linkovi
----------------

***Irkutsk*** na Wikimedijinoj ostavi

* Službene stranice grada Arhivirano 2012-12-21 na Archive.is-u ()
* Fotografije iz Irkutska na portalu flickr.com
* Fotografije Irkutska (stare i nove) Arhivirano 2005-12-16 na Wayback Machine-u
* Travel to Irkutsk ()
* Irkutsk city architecture views ()